Украінская грамадскасць адзначыла 20-ю гадавіну стварэння Народнага руху Украіны, які адыграў вялікую ролю ў дасягненні рэспублікай незалежнасці і станаўленні дэмакратыі. Рух быў створаны 8 верасня 1989 года ў Кіеўскім політэхнічным інстытуце. Цікава, што падзеі маглі развівацца па беларускаму сцэнару. Калі б памяшканне не далі, арганізатары збіраліся правесці ўстаноўчую канферэнцыю руху ў Вільнюсе. Напярэдадні з’езда ўлады заявілі, што ў выпадку з’яўлення жоўта-блакітнай сімволікі ў залі адразу адключаць святло. Пачаўся з’езд. Паступова пачалі ўздымацца сцягі.